b'\n_START_ARTICLE_\nPink Boots Society\n_START_SECTION_\nHist\xc3\xb2ria\n_START_PARAGRAPH_\nL\'any 2007 Teri Fahrendorf elaboradora de cervesa durant un viatge en carretera va con\xc3\xa8ixer Laura Ulrich i Whitney Thompson dues dones que tamb\xc3\xa9 es dedicaven a l\'elaboraci\xc3\xb3 de cervesa. En aquell viatge ella va arribar a visitar fins a 70 cerveseries diferents i va ajudar en 38 elaboracions de cervesa el que la va fer adonar de la gran quantitat de dones que es dedicaven a l\'elaboraci\xc3\xb3 d\'aquesta beguda per\xc3\xb2 que no es coneixien entre elles dins de la seva professi\xc3\xb3. La primera aparici\xc3\xb3 de PBS fou merament una llista de dones dedicades a l\'elaboraci\xc3\xb3 de cervesa i que mantenien en un blog. PBS va tenir la seva primera reuni\xc3\xb3 a la confer\xc3\xa8ncia Craft Brewers Conference (CBC) i va comptabilitzar llavors 22 membres. M\xc3\xa9s tard, Fahrendorf va fundar PBS com a organitzaci\xc3\xb3 sense \xc3\xa0nim de lucre i la va anomenar "the pink boots" per les botes que duia quan elaborava cervesa i que li havien sigut entregades per la seva sogra._NEWLINE_Al 2013, Sophie de Ronde va contactar amb PBS per proposar la col\xc2\xb7laboraci\xc3\xb3 per crear el dia internacional International Women\'s Collaboration Brew Day (IWCBD). El dia ajudaria a promocionar la consci\xc3\xa8ncia sobre la import\xc3\xa0ncia de la pres\xc3\xa8ncia de les dones en la ind\xc3\xbastria d\'elaboraci\xc3\xb3 de cervesa i alhora ajuda a recollir diners per a la PBS.'